Aprili 2010

Munnu 
28 di aprili
Ateni: La crisi ecunòmica dâ Grecia si rifletti ntê mircati di tutta l'Europa. Li obbligazzioni grechi 'n euru rischianu di nun essiri rimbursati siddu lu FMI e l'Unioni Europea nun prestunu armenu 9 miliardi di euru ô cuvernu.

25 di aprili
Golfu dû Messicu. Na chiattaforma di pitroliu pigghiau fòcu e si ni calau sutta lu mari, causannu la morti di 11 pirsuni e nu disastru eculòggicu mpurtanti.

15 di aprili
Reykjavik: L'eruzzioni di nu vurcanu ntâ parti sud di l'Islanda sta facennu funniri nu ghiacciaiu e giganteschi quantità d'acqua si sdurrubbanu versu lu mari. Enormi nuvuli di cìnniri si stannu diriggennu versu l'Europa sittintriunali, facennu chiudiri cumplitimenti l'ariuporti dû Regnu Unitu armenu nzinu ê 6 dâ menza sira. 

13 di aprili
Pichinu: Nu tirrimotu di magnitudini 6,9 dâ scala Richter fa circa 1700 morti nt^r irggiuni dû Qinghai dû sud.

10 di aprili
Smolensk: Lech Aleksander Kaczyński prisidenti dâ ripùbbrica pulacca, murìu ntî nu ncidenti aèriu nsemmula cu diversi spunenti dû cuvernu pulaccu chi vulèvanu participari a na cummimurazzioni di l'eccidiu di Katyn. Nuddu si sarbàu.

 Italia 

27 di aprili
Reggiu Calàbbria: La Polizzia arristau Giuvanni Teganu, boss dâ ndranghita, 70 anni, unu dî 30 òmini cchiù piriculusi n circulazzioni, secunnu na lista dû ministeru di l'internu. L'arrestatina fu accumpagnata di applausi pô boss, cunnannati cchiù tardu di na manifestazzioni citadina di appuju â Polizzia.

11 di aprili
Sant'Onofriu: La prucissioni di l'affruntata, suspinnuta la duminica di Pasqua a causa di ntimidazziuni dâ ndranghita, si potti fari òi.